1.3.2022
MT
Il-Ġurnal Uffiċjali tal-Unjoni Ewropea
C 100/47
It-tuffieħ jinqata’ misjur.
Il-ħsad normalment jibda fl-aħħar ta’ Ottubru u jkompli sa Diċembru għall-varjetajiet li jinbtu l-aktar tard.
Il-produzzjoni tas-sidru prinċipalment issir minn nofs Novembru “l quddiem.
It-temperaturi baxxi f’dak iż-żmien tas-sena jillimitaw it-tkabbir mikrobiku, li jista’ jibdel il-kwalità tal-prodott, u jippermetti l-bidu bil-mod tal-fermentazzjoni.
Il-fermentazzjoni fil-btieti, mingħajr ebda żieda ta’ ħmira, testendi fuq perjodu minimu ta’ tmien ġimgħat, meta mqabbla ma’ sitt ġimgħat f’partijiet oħra tan-Normandija.
Speċifiċità tal-prodott Is-‘Cidre du Perche / Perche’ huwa sidru miksub permezz tal-fermentazzjoni sekondarja fil-flixkun.
Għandu: — kulur minn isfar dehbi għal oranġjo; — bilanċ ta’ togħmiet morri, ħelwin u aċidużi; — ftit imrar fil-palat medju u ħjiel ta’ freskezza fil-finitura; — u effervexxenza vivaċi iżda mhux abbundanti.
Rabta kawżali L-abbundanza tas-siġar tat-tuffieħ hija r-riżultat tal-karatteristiċi topografiċi, klimatiċi u ġeoloġiċi taż-żona ġeografika.
Il-Perche jipprovdi kundizzjonijiet favorevoli għat-tkabbir tat-tuffieħ, bil-pajsaġġ tiegħu b’ħafna tlajja” u nżul u ħamrija li tiskula sew, li tippermetti li l-ilma jiċċirkola u jipprovdi provvista suffiċjenti ta’ minerali.
Il-produtturi fil-provinċja kienu ggwidati fl-għażla tagħhom tal-varjetajiet mill-prattika tradizzjonali ta’ agrikoltura mħallta ta’ tkabbir tal-għelejjel u trobbija tal-bhejjem u min-natura tardiva tal-klima.
Il-ġonna tas-siġar tat-tuffieħ talPerche jinkludu xi 40 mill-200 jew aktar varjetà tat-tuffieħ tas-sidru li jinsabu fin-Normandija.
It-taħlit ta’ varjetajiet jgħaqqad il-kwalitajiet distinti ta’ kull kategorija ta’ varjetà biex jipproduċi sidru b’bilanċ ta’ togħmiet morri, ħelwin u aċidużi: bl-ammont kbir ta’ komposti fenoliċi, il-varjetajiet morri u morri u ħelwin jagħtu lis-sidru l-kulur tiegħu minn isfar dehbi għal oranġjo u l-ftit imrar fil-palat medju; il-varjetajiet ħelwin u morri u ħelwin jagħtu lis-sidru l-palat mimli tiegħu, filwaqt li l-varjetajiet aċidużi - fi proporzjonijiet limitati - jagħtuh ħjiel ta’ freskezza.
Is-sajran tardiv tal-frott ifisser li l-produzzjoni tas-sidru prinċipalment tibda f’Novembru.
Peress li t-temperatura tkun aktar baxxa f’dak iż-żmien tas-sena milli f’Settembru/Ottubru, il-fermentazzjoni ssir bil-mod, u b’hekk tippermetti l-iżvilupp tal-aromi distintivi tas-“Cidre du Perche / Perche”.
Il-fermentazzjoni sekondarja fil-flixkun tagħti lis-sidru effervexxenza vivaċi iżda mhux abbundanti u tgħin lill-aromi jiżviluppaw.
Referenza għall-pubblikazzjoni tal-Ispeċifikazzjoni tal-Prodott https://info.agriculture.gouv.fr/gedei/site/bo-agri/document_administratif-964fa31f-76f5-4816-ad72-ff8e3bcb255a